Tähtedega saab laps tuttavaks õpetaja jutustuste kaudu, milles kajastub iga tähe iseloom. Põrisev "R"  võib välja kasvada rongist, "S" sisalikust, "T" aga tutist. Ilma kiirustamata võib laps igasse tähte eraldi sisse elada. Esimesel päeval jutustab õpetaja näiteks julgest kuningapojast, kes päästab lohe kätte sattunud printsessi. Õpilased joonistavad vihikusse suure pildi kuningapojast, kes, mõõk käes, sööstab võitlusesse elajaga. Õpetaja joonistab eeskuju tahvlile ja hoolitseb selle eest, et ka õpilastel sarnaneb see K-tähega. Järgmisel päeval tuletab õpetaja lugu meelde ja õpetaja juhib laste tähelepanu  sellele, kuidas sõna "kuningapoeg" kuuldub: KUK nüüd näitab õpetaja, et kui täiskasvanud seda sõna kirjutavad, joonistavad nad sammuti selle kuningapoja pildi, kuigi veidi lihtsustatul kujul. Õpetaja selgitab klassile, et "kuningapoja" esimene häälik ja märk "K" vastavad teineteisele ning et sõna "kuningapoeg" kirjutatakse, kujutades seda pilti sõna alguses. Alles nüüd jõuab õpetaja selleni, et seda märki võib kasutada alati, kui sõna algab häälikuga "K". See on jäänud meie tähestikku otsekui mälestus sellest  vaprast kuningapojast, kes päästis printsessi.